“ማኅበራት በአንድ በኩል በቃለ ዐዋዲው የተመለከተው ወርቃማው መዋቅር እንዲሠራ አለመደረጉ የወለዳቸው ናቸው፤” የሚሉ አንድ አስተያየት ሰጭ ‹ጥናቱ› ተግባራዊ ይደረግ ቢባል እንኳ ከቤተ ክርስቲያን ታሪክና ከወቅቱ ዓለማዊ ኹኔታ አኳያ በልዩ ኹኔታ መታየት የሚገባቸው የማኅበራት ትውፊታዊና ሞያዊ አደረጃጀቶች መኖራቸውን ይናገራሉ፡፡ ብፁዕ አቡነ ገብርኤልም የሚከተለውን ቃል ተናግረዋል፡-“እኔ በዚህ ሐሳብ አልስማማም፤ ማኅበር ማለት ቤተ ክርስቲያን ብቻ ናት ማለት ምን ማለት ነው? ቅዳሴ ማርያሙ ተሻረ እንዴ? ማኅበረ ቅዱሳን፣ ማኅበረ መላእክት፣ ማኅበረ ደናግል፣ ማኅበረ መነኰሳት፣ ማኅበረ ጻድቃን፣ ማኅበረ ሰማዕታት. . .የሚለው? ከአኢወማና ከአኢሴማ በቀር ሌላ ማኅበር አይኑር ያለውን የደርግ አብዮት ነው እንዴ የምናካሂደው?”